Document ID: 31986D0291

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 2ας Ιουνίου 1986
για τροποποίηση της απόφασης 81/400/ΕΟΚ περί καθορισμού του καθεστώτος των κρατών μελών όσον αφορά την κλασική πανώλη των χοίρων για την εξάλειψή της
(86/291/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν στο να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 3 παράγραφος 2,
Εκτιμώντας:
ότι, με την απόφαση 81/400/ΕΟΚ (3), η Επιτροπή διευκρίνισε το καθεστώς των κρατών μελών όσον αφορά την κλασική πανώλη των χοίρων με σκοπό την εξάλειψή της·
ότι το καθεστώς αυτό πρέπει να διευκρινισθεί όσον αφορά την Ισπανία και την Πορτογαλία και να τροποποιηθεί ανάλογα η απόφαση 81/400/ΕΟΚ·
ότι η Ισπανία και η Πορτογαλία δεν πληρούν όλους ή ορισμένους από τους όρους που προβλέπονται για να χαρακτηρισθούν σαν επίσημα απαλλαγμένες από την κλασική πανώλη των χοίρων·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 1 της απόφασης 81/400/ΕΟΚ, το δεύτερο εδάφιο αντικαθίσταται από το ακόλουθο κείμενο:
«Το Βέλγιο, η Ομοσπονδιακή Δημοκρατία της Γερμανίας, η Ελλάδα, η Ισπανία, η Γαλλία, η Ιταλία, οι Κάτω Χώρες και η Πορτογαλία υποβάλλουν πρόγραμμα εξάλειψης της κλασικής πανώλης των χοίρων σύμφωνα με τα άρθρα 3 και 4 της προαναφερόμενης οδηγίας.»
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Ιουνίου 1986.

Labels: 20
0
6